# 2. PROJEKTBESKRIVELSE

# Indledende og overordnet vejledning til udfyldelse af skemaet

# Den vejledende tekst angivet med gråt i skemaet skal slettes inden ansøgningen sendes til fonden.

# Projektbeskrivelsen er et centralt grundlag for fondens vurdering af projektet set i forhold til fondens strategi, indsatsområder og tildelingskriterier. Ansøger opfordres derfor til at have disse in mente ved udarbejdelsen af projektbeskrivelsen jf. nedenstående punkter.

Fonden lægger vægt på, at støttede projekter skaber resultater / leverancer og effekt. Ovenstående billede viser effektkæden (forandringsteorien) med sammenhængen mellem formål, aktiviteter, leverancer og resultater samt afledte effekter heraf. Effekter opnås ikke nødvendigvis i projektperioden, hvilket er forsøgt vist med en anden type pil og farve. Begrebet effekt er altså bredere end resultater og leverancer.

Til brug for vurderingen af ansøgningen skal der opstilles mål.

Aktivitetsmål:

Aktivitetsmål udgør et kvantitativt mål for de aktiviteter, der gennemføres i projektet. Det kan for eksempel være omfang af forskning, antal forsøg eller tests, antal demonstrationer, antal formidlingsaktiviteter, antal kampagner m.v.

Leverance-/resultatmål:

Leverancemål/resultatmål udgør et kvantitativt mål for de umiddelbare output eller ”produkter”, som projektets aktiviteter skaber.

Effektmål:

Effektmål kan være et kvantitativt mål for effekten af, at en given ny metode eller teknologi spredes og tages i anvendelse. Et effektmål kan også være et kvalificeret skøn af effekten af projektet. Fonden har i strategien angivet en række indikatorer inden for de strategiske målsætninger, som danner grundlag for effektvurdering og monitorering. Se også punkt 2.9 hvor det skal angives, hvilke af fondens effektmål projektet understøtter.

Kvalificerede begrundelser for effekter:

I ansøgningen redegøres der for, hvorfor det er sandsynligt, at de planlagte aktiviteter, leverancer og resultater vil medføre effekter på for eksempel sektor- og/eller bedriftsniveau. Der skal også kommenteres på barrierer.

* Målsætninger bør tilstræbe at kunne leve op til S.M.A.R.T kriterierne

• Specific – være præcise med hvilket område, der skal forbedres

• Measurable – altså målbare. Med hvor meget skal der forbedres

• Assignable – hvem er det, som skal sikre forandringen

• Realistic – givet de allokerede ressourcer, hvad er så realistisk

• Time-related – hvornår kan resultaterne forventes

Der skal i forbindelse med afsluttende afrapportering af projektet redegøres for projektets målopfyldelse, herunder en revurdering af effektvurderingen.

# Ansøgningen skal udarbejdes på dansk eller engelsk. Sammendraget på ansøgningens forside (Del 1) skal dog være på dansk. Ved et tilsagn vil sammendraget indgå i fondens budget, som offentliggøres på fondens hjemmeside. Sammendraget vil derudover offentliggøres sammen med bevillingsoversigten, som ligeledes offentliggøres på hjemmesiden.

# Ved et tilsagn vil sammendraget indgå i fondens budget, som offentliggøres på fondens hjemmeside. Sammendraget vil derudover offentliggøres sammen med bevillingsoversigten, som ligeledes offentliggøres på hjemmesiden.

# For nogle af punkterne er der angivet et maksimum for antal tegn inkl. mellemrum. Der er tale om en vejledende angivelse af omfanget af beskrivelsen for et gennemsnitligt projekt.

**2.1 Projektets baggrund – udfordringer og udækkede behov** (op til 4.000 tegn med mellemrum)

* Beskriv baggrunden for projektet:
  + Hvad er udfordringen?
  + Hvor stor er udfordringen?
  + Hvem og hvor mange er det en udfordring for?
  + Hvorfor er det vigtigt at få den adresseret?
  + Hvilke behov er der som følge heraf?

* I dette afsnit bør ”State of the art” også omtales – dvs. hvordan projektet spiller sammen med, supplerer eller bygger videre på kendt viden, tidligere projekter (beskrivende karakter, og ikke en gengivelse af titler) eller praktiske erfaringer inden for det pågældende område.

**2.2 Projektets formål – hvorfor skal projektet gennemføres** (op til 500 tegn)

* Projektets formål beskrives
* De ønskede effekter (forandringer) skal beskrives under punkt 2.8 om projektets forventede effekter.

**2.3 Status for igangværende projekt støttet af fonden** (op til 1.500 tegn)

* Når der er tale om et igangværende projekt støttet af fonden gives en status for aktivitetsmål samt leverance/resultatmål. Dvs. hvordan har afviklingen af projektets aktiviteter forløbet indtil nu, hvad er der opnået indtil nu, og hvad viser de foreløbige resultater.
* Det oplyses, om der er justeringer i projektets aktiviteter set i forhold til tidligere projektbeskrivelse.

## 2.4 Projektets planlagte aktiviteter, som gennemføres for at opnå projektets formål (op til 14.000 tegn med mellemrum)

* I dette punkt beskrives de aktiviteter, herunder aktivitetsmål, som planlægges gennemført for at opnå projektets formål.
* De metodemæssige overvejelser og valg beskrives, herunder overvejelser for at skabe forankring og dermed forandring.
* Der indledes med en kort overordnet beskrivelse, som knytter projektets arbejdspakker sammen.
* Der er fra fondens side ikke fastlagt en linje for, hvad der skal forstås ved en arbejdspakke. Hvad der er hensigtsmæssigt, afhænger af det konkrete projekt, herunder projektets størrelse. Opbrydning af projektet i arbejdspakker sker således efter ansøgers eget valg.
* Titlerne for arbejdspakkerne skal være kort og samtidig sigende for arbejdspakkens indhold. Aktiviteterne i de enkelte arbejdspakker herunder planlagte omfang beskrives derefter. Tilskudsgrundlaget for de enkelte arbejdspakker oplyses i projektøkonomiskemaer i punktet ”Specifikation af tilskudsgrundlaget for de enkelte arbejdspakker”.
* Der skal være en klar sammenhæng mellem de beskrevne aktiviteter og de udgifter, som indgår i budgettet. Hvis der fx er budgetteret med udgifter til studierejse, skal studierejsen være beskrevet under dette punkt.
* Det skal tydeligt fremgå, hvis der grundet forståelseshensyn er omtalt aktiviteter, som ikke er finansieret af projektet.
* Hvis der er tale om en indsats, som strækker sig over flere år, skal aktiviteter over årene beskrives. Der skal dog lægges vægt på de aktiviteter, der gennemføres i det år, der aktuelt søges om midler til.
* En tidsplan, som kan bidrage til forståelse af projektets gennemførelse, kan indgå i projektbeskrivelsen i et format af ansøgers eget valg (tabel, figur o.l.). Tidsplanen skal omfatte den samlede periode for den planlagte indsats jf. den oplyste projektperiode i punkt C i ansøgningsskemaet Del 1.
* Når der planlægges indkøb af ekstern bistand (underleverandør) til at bidrage til opgaveløsningen fx analyser og konsulentbistand, skal det af beskrivelsen for de enkelte arbejdspakker fremgå:
  + hvilken ekstern bistand, der gøres brug af
  + hvorfor den eksterne bistand er valgt og
  + til hvilke opgaver i projektet.
* Der henvises også til fondens vejledning om tilskud for mere information om brug af ekstern bistand.
* Budgetterede udgifter til ekstern bistand skal fremgå af projektøkonomiskemaet under punktet ”Specifikation og bemærkninger til de enkelte hovedposter i budgettet”. Her skal navn og et nøgleord for opgaven oplyses.
* Der henvises til fondens vejledning om efterfølgende ændringer af projektindhold.

Om partnerskabsprojekter:

* Hvis ansøger er én af partnerne i et større sammenhængende projekt fx et GUDP-projekt, er det de arbejdspakker, som ansøger har ansvar for, og som der søges om tilskud til, som navnlig skal beskrives. Partnerskabet, samarbejdet og sammenhængen over til de andre partneres aktiviteter omtales. Det kan suppleres med oplysninger om det samlede projekts størrelse fx i projektøkonomiskemaet under punktet ”Overordnede bemærkninger til budgettet og projektets finansiering”.
* Hvis én eller flere af de øvrige partnere i projektet ligeledes søger om tilskud, skal denne partner / disse partnere indsende egen ansøgning. Partnerne kan lave en fælles projektbeskrivelse, som medtages i de respektive ansøgninger til fonden. Det skal heraf fremgå, hvilke arbejdspakker de respektive partnere har ansvar for, og hvad de søger om tilskud til.
* Der henvises også til fondens vejledning om tilskud for mere information om partnerskabsprojekter.

**2.5 Projektets resultater**

* Beskriv, hvilke resultater der forventes i projektet.
* Projektets umiddelbare resultater kan beskrives på flere måder alt efter projekttype – forskning/udvikling, vidensformidling osv.
* I forsknings- og udviklingsprojekter kan projektets hypotese fx beskrive den foreløbige antagelse om det resultat, man regner med at komme frem til i sit projekt. I andre typer af projekter kan der fx være mål om at opnå en indsigt og en adfærdsændring hos x antal producenter eller x antal forbrugere.

## 2.6 Projektets konkrete hovedleverancer – opsamling på baggrund af projektets aktiviteter

* Leverancer handler om at definere hvad det helt konkret er, at projektet skal levere for at realisere formålet. Hvad skal I til slut stå med ”i hånden” – altså hvilke produkter eller ydelser skal projektet munde ud i?
* Opsummer i punktform de projektnære leverancer, herunder omfang / leverancemål for bevillingsåret. Det skal tydeligt fremgå, hvis der grundet forståelseshensyn er omtalt leverancer, som er planlagt til efterfølgende år.
* Projektets umiddelbare leverancer kan beskrives på flere måder alt efter projekttype – forskning/udvikling, vidensformidling osv.:
  + I forsknings- og udviklingsprojekter kan leverancerne beskrives i form af rapporter, notater, udredninger, analyser samt nye metoder, processer og praksisser, artikler, konferenceindlæg o.l.
  + I formidlingsprojekter kan det fx være markdemonstrationer, dyrkningsvejledninger, artikler i fagtidsskrifter og aviser samt podcasts, informationsmøder, temamøder og workshops o.l.
  + I afsætningsprojekter kan det fx være informationskampagner, præsentationer, markedsanalyser, opskrifter, formidling via hjemmesider, nyhedsmail, film og video, podcasts samt opslag på sociale medier o.l.
* I forbindelse med den efterfølgende afrapportering for bevillingsåret skal der afrapporteres op imod de planlagte leverancer på ansøgningstidspunktet. Der skal som minimum udarbejdes dokumentation for leverancer i form af liste med titel og type af leverance eller med henvisning til hjemmeside, hvor leverancerne er offentliggjort. I forsknings- og udviklingsprojekter er der udvidet krav om offentliggørelse af leverancerne.

## 2.7 Offentliggørelse, formidling og vidensdeling

* Under dette punkt opsummeres planen for offentliggørelse, formidling og videndeling af resultaterne / leverancer, herunder hvor og hvordan fx om det er via videnskabelige tidsskrifter, artikler i brancheblade og -aviser, nyhedsbreve, egne hjemmesider, sociale medier mm.
* Det skal fremgå, om det sker som en del af projektet og / eller efter projektets afslutning (dermed ikke en del af projektets udgifter og finansiering).
* Punktet er særlig relevant for projekter, hvori der fremkommer ny viden. Bemærk, at der ved forsknings- og udviklingsprojekter er særlige krav til offentliggørelse, jf. § 18 i kapitel 3 om støtte til forskning og udvikling i aktivitetsbekendtgørelsen.
* Er der tale om et projekt om støtte til videnoverførsel og informationsaktioner samt rådgivning, jf. kapitel 2 i aktivitetsbekendtgørelsen, skal formidlingsaktiviteterne beskrives under punkt 2.4 om projektets aktiviteter.

**2.8 De forventede effekter, som projektet ventes at bidrage med og dermed understøttelse af fondens effektmål**

* Beskriv kvantitativt / kvalitativt projektets forventede effekter dvs. den udvikling, som projektet forventes at bidrage til, efter projektet er afsluttet, herunder hvilke forudsætninger, forventninger og mål effekten er baseret på. Giv bedste bud på den forventede kvantitative effekt. Hvis der er tale om flere typer af effekter, skal disse opgøres enkeltvis.
* Under det næste punkt 2.9 skal det oplyse, hvilke af fondens effektmål projektet understøtter
* Den ønskede forandring vil ofte være resultater af mange forskellige forhold. For mange af de projekter, som fonden støtter, kan det være svært at isolere de forventede effekter af det konkrete projekt. Det er derfor også relevant at gå et niveau ned i forhold fondens effektmål, jf. punkt 2.9 og således supplere med en beskrivelse af de forventede effekter, som selvstændigt bliver genereret i dette projekt.

Eksempel: Hvis målet på sigt fx er at øge konkurrenceevne, kan det være svært at isolere effekten af det konkrete projekts indflydelse på konkurrenceevnen. I sådan et tilfælde kan det være nødvendigt at anvende parameter / indikator på et lavere niveau som mål for den tilsigtede effekt. Dette forudsætter dog, at der er en forventning om, at der er en sammenhæng til den langsigtede effekt. Fx kan et projekt omhandlende optimering af produktionen og øget produktivitet, anvendes som parameter / indikator for effekten på en forventning om forbedring af konkurrenceevnen.

* Beskrivelsen af effekter skal indeholde en vurdering af udbredelsen, og hvornår effekterne forventes at blive realiseret.
* Sandsynliggørelse af projektets bidrag til effekt: Beskriv årsags-virkningssammenhængen fra resultater/leverancer til effekt, herunder også barrierer for forandringerne, som kan betyde, at forandringen ikke opnås.
* Hvis effekten i høj grad er baseret på, at der fx er efterfølgende implementeringsprojekter og -tiltag mv, så beskrives disse.
* Der skal i forbindelse med afsluttende afrapportering af projektet ske en revurdering af effektvurderingen.

**2.9** **Hvilke af fondens effektmål understøtter projektet?**

Marker med afkrydsning:

Andelen af danske kalve, der bliver eksporteret, falder med 50 % i 2029 i forhold til 2025

Kalvedødeligheden falder til under 6 % i 2029 på alle levendefødte kalve fra 1-180 dage gamle

Brugen af kønssorteret sæd er 98 % indfaset til kalve, som skal blive til malkekvæg.

Antibiotikaforbruget til kalve og ungdyr under 1 år reduceres til 6,2 DAPD i 2029

Fonden støtter udviklingen af viden, som kan gøre kvægets trivsel, sundhed og robusthed bedre og ligeledes gøre effekter på natur og biodiversitet målbar

50 % af kødkvægssæden er kønssorteret til hhv. krydsningstyrer til kalveproduktion under 12 måneder og krydsningskvier over 16 måneder til oksekødsproduktion.

Klima- og miljøaftrykket sænkes til under afgiftsniveauet i 2030 ved flere forskellige virkemidler, herunder bl.a. ved at sænke foderforbruget på slagtekvæg under 12 måneder til 4,2 (FEk) pr. kg. bruttotilvækst i 2029. Ligeledes ved at sænke foderenheder på slagtedyr over 16 måneder til 6,1 (FEk) pr. kg. bruttotilvækst i 2029.

Salget af biprodukter til konsum øges med 2 % i 2029 i forhold til 2025.

Andelen af danskere som ugentligt spiser oksekød fastholdes til 51 % i 2029.

Andet: Knyt nogle ord hertil

**2.10 Kvalitet og faglighed**

Nøglepersoners uddannelsesmæssige baggrund og kompetencer af relevans for gennemførelse af projektet

* Beskriv kort nøglepersoners uddannelsesmæssige baggrund og kompetencer. Ved nøglepersoners forstås projektlederen samt øvrige medarbejdere hos ansøger, som er centrale for projektets gennemførelse. Ændringer vedr. projektets nøglepersoner kan ske uden fondens godkendelse under forudsætning af, at personerne erstattes af personer med baggrund og kompetencer til at løse opgaverne.
* Under dette punkt kan der ligeledes være en beskrivelse af den eksterne bistand (underleverandør).

Projektets organisering og styring

* Beskriv kort, hvordan projektet vil blive styret, og hvad der vil blive gjort for at sikre, at projektet kan gennemføres med de ressourcer og indenfor den tid, der er sat af til det.
* Når der er tale om et partnerskabsprojekt beskrives partnerskabet kort.

## 2.11 Projektets gennemførelsessted

* Det fremgår af aktivitetsbekendtgørelsens § 6, stk. 2. nr. 5, at ansøgningen skal indeholde oplysninger om projektets gennemførelsessted. På baggrund heraf skal det oplyses, hvor projektets gennemføres, dvs. angivelse af en hovedlokation med postadresse eller tilsvarende identificerbar lokation.
* Hvis projektet gennemføres på flere lokationer, oplyses dette sammen med en angivelse af den lokation, hvor hovedparten af arbejdet i projektet finder sted.

Hovedlokation kan fx være ansøgers adresse. Hvis der i projektet gennemføres markforsøg eller staldforsøg i forskellige steder i landet nævnes dette. Der skal ikke oplyses adresser på de pågældende steder.